Julen er hjerternes fest. Men for en mand fra Gambia, der var taget på julebesøg i Hjørring for at besøge en kvinde han havde mødt over facebook, endte det med fængsling 1. juledag. Den 31-årige er asylansøger i Italien, og da parret kommer op at skændes, ringer kvinden til politiet. - Det er helt almindelige husspektakler, men vi finder ud af, at manden ikke må være her i landet, da han er asylansøger i Italien, siger vagtchef Michael Elkjær. Manden sidder i arresten i Aalborg, og bliver fremstillet i grundlovsforhør lørdag med henblik på udvisning af landet.

Referat:
En mand fra Gambia er fængslet, efter han kom op at skændes med kæresten i Hjørring.